ทีมสุนัข และเจ้าหน้าที่ลาดตระเวณ ในงานแข่งกีฬาโอลิมปิคฤดูหนาว
ผู้คนหลายพันคน ที่ไปร่วมงานแข่งขันกีฬาโอลิมปิคฤดูหนาว ที่นครแวนคูเวอร์ ประเทศแคนาดาครั้งนี้ ไม่ได้มีแต่นักกีฬา เจ้าหน้าที่โอลิมปิก และผ
ทีมงานที่ว่านี้ คือทีมสุนัขกับเจ้าหน้าที่ลาดตระเวณแหล่งเล่นสกีคุณ EricSeelenfreund และ Murphy สุนัขพันธุ์ GoldenRetriever ทีมงานนี้เป็นหนึ่งในสี่ทีมงานที่ไปร่วมงานโอลิมปิคในนามของSquaw Valley K-9 Pro Patrol แหล่งเล่นสกีเลื่องชื่อของรัฐแคลิฟอร์เนีย ที่ต้องมีทีมสุนัขและเจ้าหน้าที่สายตรวจอย่างนี้ไปร่วมงานก็เพื่อรักษาความปลอดภัยให้กับนักกีฬาเพราะภัยจากหิมะถล่มเป็นเรื่องที่เกิดได้ไม่ยากและสุนัขที่เจนจัดในการดมกลิ่นอาจหมายถึงความเป็นความตายได้สำหรับผู้ที่หิมะถล่มทับ คุณ Eric พูดถึง Murphyว่าเป็นสุนัขที่เชี่ยวชาญการทำงานเมื่อเกิดหิมะถล่ม และความชำนาญของMurphy นั้น ถ่ายทอดกันมาสี่ช่วงอายุแล้ว รวมทั้งพ่อของ Murphyด้วย ตัวคุณ Eric เองนั้นเป็นหนุ่มใหญ่ลูกสามที่ทำงานเป็นสายตรวจแหล่งเล่นสกีที่ Squaw Valley มา 20 ปีแล้ว นอกจากนี้ยังได้รับการฝึกอบรมทางเทคนิคการแพทย์ฉุกเฉินและเป็นสมาชิกของสมาคมสุนัขกู้ภัยหิมะถล่มของแคนาดาด้วย การฝึกอบรมสุนัขในเรื่องนี้ต้องเริ่มต้นแต่เนิ่นๆและมาตรฐานสำหรับการฝึกอบรมเข้มงวดกวดขันมาก ตัวอย่างเช่นสุนัขจะต้องหากลิ่นสิ่งของ เช่น เสื้อแจ๊กเก็ตที่สายตรวจสวม และถูกฝังไว้ข้ามคืนลึกลงไป 70เซ็นติเมตร คุณ Eric บอกว่าสุนัขอย่าง Murphy จะต้องสอบให้ผ่านหลักสูตรการอบรมทั้งหมดเพื่อให้ได้ใบรับรองซึ่งรวมทั้งการหาของที่ฝังไว้ ทำให้ดูเหมือนเป็นคนฝังอยู่ใต้หิมะด้วย ถ้าสงสัยว่าใช้สุนัขได้ผลมากกว่ามนุษย์จริงหรือสมาคมสุนัขกู้ภัยหิมะถล่มของแคนาดา (Canadian Avalanche RescueDogs Association หรือ CARDA) มีตัวเลขยืนยันว่าสุนัขที่ผ่านการฝึกอบรมมาแล้ว ใช้เวลาเพียง 30 นาทีสำหรับการทำงานค้นหาในพื้นที่ 6.25 ไร่ ที่ปกคลุมด้วยหิมะในขณะที่ทีมงานมนุษย์ต้องใช้เวลาเกือบสี่ชั่วโมงในพื้นที่เท่ากันแต่ความเสี่ยงต่อชีวิตสำหรับผู้ที่ถูกหิมะถล่มทับนั้น นับเป็นนาทีการใช้สุนัขจึงได้ผลมากกว่า นอกจากฝึกฝนการค้นหาด้วยกลิ่นแล้ว สุนัขอย่าง Murphyยังต้องสามารถเดินทางเข้าพื้นที่ได้ในลักษณะต่างๆกันไปด้วยเช่นขึ้นเก้าอี้เลื่อนสำหรับเล่นสกี ขึ้นเฮลิคอปเตอร์หรือยานพาหนะชนิดต่างๆที่จะนำเจ้าหน้าที่และสุนัขเข้าไปได้ในพื้นที่เกิดเหตุ คุณผู้ฟังที่อยากจะเห็น Murphyเข้าไปดูได้ที่เว็บไซต์ของเราที่ voanews.com/thai แต่ดูแล้ว อย่าเพิ่งด่วนคิดว่า เดี๋ยวจะต้องออกไปหาสุนัขอย่าง Murphyมาไว้เป็นเพื่อนสักตัวเพราะการมีสุนัขเป็นความรับผิดชอบที่ต้องคิดให้รอบคอบก่อน